溢首座請贊
作者：釋大觀
朝代：宋

paragraphs: {毛畏}{毛畏}𣯧𣯧，顒顒昂昂。
强出人前，果見乖張。
直如劈竹而人罕知其曲，圓如走丸而吾常用其方。
聞說我宗甚奇特，當甚多年苕帚樁。
明修棧道，暗渡陳倉。
出語全無碑記，考賊不用證贓。
敢濫稱花木瓜直下兒孫，真所謂米盡到糠。
箇樣嘴臉非惟人惡，吾亦自惡，那堪形之丹青，懸之高堂。
第一分付斷雲，付與丙丁收藏。
覆水自來收不得，從教四海沸如湯。